### Beslutning

Godkendt.

### Sagsfremstilling

## Resume og sagens baggrund

På baggrund af Teknik- og Miljøudvalgets tidligere beslutning om en overordnet linjeføring for cykelstiforbindelsen mellem [adresse] og [adresse] (Rute 22) har kommunens rådgiver udarbejdet et skitseprojekt, som ønskes godkendt.

## Indstillinger

Chefen for Vej, Ejendom og Affald indstiller, at skitseprojektet for cykelstien mellem [adresse] og [adresse] (Rute 22) godkendes, og at projektering igangsættes.

## Behandling

Teknik- og Miljøudvalget.

## Sagsfremstilling

På baggrund af Teknik- og Miljøudvalgets tidligere beslutning den 1. december 2022 om overordnet linjeføring for cykelstiforbindelsen mellem [adresse] og [adresse] (Rute 22)  har kommunens rådgiver udarbejdet et skitseprojekt.

Skitseprojektet fremlægges hermed for Teknik- og Miljøudvalget med henblik på en godkendelse, således at detailprojektering og planlægning af arealopkøb kan begyndes.

Udformning af cykelstien fremgår af Bilag 1 til 7.

*Krydsningen ved [adresse]*

Forslag til udformningen af cykelstiens krydsning ved [adresse] er skitseret, men er ikke fuldt afklaret med og godkendt af Vejdirektoratet. Der er fortsat dialog med Vejdirektoratet om alternative eller supplerende løsningsforslag.

*Krydsning ved [adresse]*

Forslag til udformningen af cykelstiens krydsning ved [adresse] er skitseret som en gennemgående cykelsti ved T-krydset. Der arbejdes dog videre med en løsning, hvor cykelstien etableres som en tilbagetrukken cykelstikrydsning på [adresse], og hvor cyklisterne får vigepligt.

*P-lommer*

Efter ønske fra en lokal arkæologisk forening er der indarbejdet to P-lommer langs strækningen for at skabe mulighed for gående adgang til seværdige fortidsminder og udsigtspunkter. Aftaler med lodsejerne om adgang til fortidsminderne er endnu ikke indgået, men arkæologiforeningen arbejder med dette.

*Andet*

Der er iværksat arkæologiske forundersøgelser af projektområdet.

I forbindelse med detailprojekteringen vil der blive arbejdet med mulighederne for at integrere grønne og landskabelige tiltag i form af træer, lav beplantning, staudebevoksning eller lignende i rabatter.

Ved detailprojekteringen kan der forekomme mindre justeringer af enkeltelementer og beliggenhed af stiforløbet i forhold til skitserne.

Efter tidligere afholdt informationsmøde om cykelstien i december vurderes det, at der ikke er behov for yderligere informations- eller borgermøder i forbindelse med anlæg af cykelstien.

## Økonomiske konsekvenser

Ingen økonomiske konsekvenser.